n_a

Chebaibai ama nisemeje hakuna marefu yasiyokuwa na ncha. Katika kijiji
  cha Kulajasho kulikuwa na mzee. Mzee huyu alikuwa anaitwa mzee Kariba.
  Alikuwa mbwanyenye mmoja aliyekuwa amejulikana na kila mtu kijijini.
  Alikuwa na shamba na mifugo. Alikuwa na familia yake. Alipatana na
  kijana mmoja. Siku baada ya siku walianza kuwa marafiki wa chanda na
  pete. Walitembea pamoja wakafanya kila kitu pamoja. Huyu kijana
  alikuwa anaitwa Bariko. Walikuwa wakinywa na hata kula pamoja. Pahali
  ulipomuona Kariba, Bariko alikuwa kando yake. Walikuwa wakitoka
  asubuhi na kurudi usiku huku wakiwa na furaha kweli. Kijana huyu
  alikuwa maskini hohehahe. Waliendelea na anasa hizi kwa muda mrefu.

  Mzee alikuwa amebadilika hakuwa anahabilika. Hakutaka kusikia ya mtu
  bali ya Bariko. Barika aliyekuwa maskini höhehahe alianza kutajirika.
  Watu walijiuliza maswali yenye yakuwa na majibu, alitoa pesa wapi?
  Alijenga nyumba ya kifari kama tu ile ya mzee Kariba. Alikuwa
  akindondoa mali ya pesa siku nenda siku rudi. Bwanyenye huyu
  hakugundua. Kijana huyo alipopata nafasi alibeba vitu vya mzee na
  kujipelekea kwake nyumbani. Watu walijaribu kumuonya mzee lakini
  alikataa katakata. Ilikuwa ni kama kupigia ngoma mbuzi acheze. Mzee
  alianza kutumia raslimali yake kupendezea rafiki yake.

  Kwa kweli sana ikizidi sana huwa ni makosa sana. Mali ya mzee ilikuwa
  imefyonzwa kama vile kiroboto afyozavyo damu kwa mbwa. Alikuwa
  amechelewa ndipo alielewa kuwa chelewa chelewa utapata mwana si wako.
  Watu walipomuonya alikuwa ametia nta kwa masikio. Alilia lakini kilio
  si dawa. Ndipo nilipongudua kuwa cha mlevi huliwa na mgema.